ASISTENTUL MEDICAL COMUNITAR atribuţii pentru fisa de post:

a)  identificarea familiilor cu risc medico-social din cadrul comunităţii ;

b)  determinarea nevoilor medico-sociale ale populaţiei cu risc;

c)  culegerea datelor despre starea de sănătate a familiilor din teritoriul unde îşi desfăşoară activitatea- - efectueaza **diagnoza comunitara** prin *catagrafierea* beneficiarilor din comunitate conform normei(min.500 persoane asistate) astfel: copii 0-18 ani; femei vârsta fertilă; gravide/lehuze; adulți cu risc medico-social; vârstnici cu risc medico-social; neasigurați medical; neinscrisi la M.F.someri; persoane cu risc de excluziune socială; cazurile aflate în evidenta M.F din familiile vulnerabile cu boli cornice / boli grave ,faze terminale; a persoane cu handicap; cazuri de abandon scolar; cazuri cu violenta in familie;etc.

d) desfașoară activitati de asistenţă medicală primară complementare activitatilor din cabinetul M.F-dupa cum urmeaza:

1)  urmărirea şi supravegherea medicală a gravidelor cu risc medico-social în colaborare cu medicul de familie şi cu asistenta din cadrul cabinetului medical individual, pentru asigurarea în familie a condiţiilor favorabile dezvoltării nou-născutului;

2) efectuarea de vizite la domiciliul lăuzelor, supraveghează în mod activ starea de sănătate a sugarului şi a copilului mic si recomanda măsurile necesare de protecţie a sănătăţii mamei , nou-născutului/sugarului; reguli de igiena personala, de habitat;etc.

3) promovează necesitatea de alăptare,avantajele alăptării şi practicile corecte de nutriţie;

4)vizitează si monitorizează în permanență sugarii, copii cu risc medico-social tratați la domiciliu si urmăreşte aplicarea măsurilor terapeutice recomandate de medic;

5) urmăreşte înscrierea si dispensarizarea nou-născutului /mamei la medicul de familie din comunitate;

6) identifică persoanele neînscrise(copil,gravidă,adult,vârstnic) la medicii de familie şi contribuie la înscrierea acestora;

7) informeaza si consiliază persoanele de vârstă fertilă din comunitate privind: planificarea familială şi contracepţia;

8) monitorizează adultii, vârstnicii ,persoanele cu handicap și risc medico-social din comunitate;

9) participă,în echipă, la desfăşurarea diferitelor acţiuni colective, pe teritoriul comunităţii: vaccinări, programe de screening populaţional, implementarea programelor naţionale de sănătate;

10) participă la aplicarea măsurilor de prevenire şi combatere a eventualelor focare de infecţii si  îndrumă persoanele care au fost contaminate pentru controlul periodic;

11) semnalează medicului de familie cazurile suspecte de boli transmisibile (hepatita,TBC,parazitoze etc) constatate cu ocazia activităţilor în teren;

12) urmăreşte şi supraveghează în mod activ copiii, adultii, vârstnicii din evidenţa specială (TBC, HIV/SIDA, prematuri, anemici etc)

13) administrează tratamente în limitele de competentă conform Rețetei prescrise (de medicul de familie sau medicul specialist) –asigură tratamentul strict supravegheat(DOT/TSS) al pacientului cu tuberculoză ; ține evidenta administrărilor si manevrelor terapeutice în limitele de competentă;

14) anunţă imediat Medicul de Familie /Serviciul judetean de ambulanţă atunci cand identifică în teren un beneficiar aflat într-o stare medicală de urgenţă;

15) colaborează cu ONG-uri şi cu alte instituţii pentru realizarea programelor ce se adresează unor grupuri-ţintă (vârstnici, alcoolici, consumatori de droguri, persoane cu tulburări mintale şi de comportament ,etc), în conformitate cu Strategia Naţională de Sănătate;

16) se preocupă de identificarea cazurilor de violenţă domestică, a cazurilor de abuz , a cazurilor sociale deosebite si sesizeaza S.P.A.S din A.P.L-primarul,

17) efectuează permanent activităti de preventie (saptamânal -lunar) în colectivități școlare/ familii prin activităţi de educaţie pentru sănătate (I.E.C) în vederea adoptării unui stil de viaţă

sănătos.

18. desfăsoară activitatea in echipă cu mediatorul sanitar acolo unde e cazul

19)colaboreaza cu alte instituții și organizații, inclusiv cu organizațiile nonguvernamentale pentru realizarea de programe, proiecte și acțiuni care se adresează persoanelor sau grupurilor vulnerabile din punct de vedere medical, economic sau social;

20) realizeaza alte activități, servicii și acțiuni de sănătate publică adaptate nevoilor specifice ale comunității și persoanelor din comunitate aparținând grupurilor vulnerabile;

21)are responsabilitatea întocmirii evidențelor și documentelor utilizate în exercitarea activității, cu păstrarea normelor eticii profesionale și păstrării confidențialității în exercitarea profesiei;